Document ID: /roh_data/filtered/Billingualer_Corpus_interleaved-de-rm.jsonl.gz/576

This is a text translated from German to Rumantsch Grischun.
Ergebnisse der Bündner Hochjagd 2001

Trotz schwieriger Jagdbedingungen fiel das Ergebnis der diesjährigen Hochjagd erstaunlich gut aus. Mit der Feinregulierung durch die Herbstjagd gelingt es, den unterschiedlichen regionalen Jagderfolg auszugleichen. Damit kann das Ziel, die Wildbestände an die Wintereinstände anzupassen, erreicht werden.

Die Bündner Hochjagd 2001 stand unter dem Einfluss des nasskalten Wetters und einer noch üppigen Vegetation. Diese beiden Faktoren haben denn auch zu einer etwas geringeren Schalenwildstrecke (Hirsch, Reh, Gämse) als in den beiden Vorjahren geführt.

5'438 (im Vorjahr 5'526) Jägerinnen und Jäger haben an der Bündner Hochjagd teilgenommen und 8'865 (9'799) Stück Schalenwild erlegt. 79% der Bündner Jäger waren in diesem Jahr erfolgreich.

Weniger Hirschstiere, Rehe wie in den beiden Vorjahren, weniger Gämsen

Trotz etwas geringerer Schalenwildstrecke als in den beiden Vorjahren muss das Ergebnis der Bündner Hochjagd insgesamt als gut bezeichnet werden.

Bei der Hirschstrecke fällt der hohe Anteil weiblicher Tiere auf, es sind gleich viele oder gar etwas mehr Hirschkühe als in den beiden Vorjahren erlegt worden. Die Stierenstrecke ist etwas geringer ausgefallen, was sich durchaus positiv auf das Geschlechterverhältnis der Hirschstrecke ausgewirkt hat.

Die Rehstrecke ist von grossen regionalen Unterschieden geprägt. Während sich die Rehbestände auf der Nordseite der Alpen vom strengen Winter 98/99 erholen, hat der letzte Winter auf der Südseite den Rehbeständen arg zugesetzt. Entsprechend ist denn auch die Rehstrecke ausgefallen.

Die Gämstrecke hat am meisten unter dem schlechten Wetter gelitten. Regen, Nebel und Schnee bis in tiefe Lagen und ungünstige Windverhältnisse haben auf das Ergebnis der Gämsjagd gedrückt. Erstaunlich ist, dass trotzdem 3'766 Gämsen erlegt werden konnten.

Auch die tiefe Murmeltierstrecke von 3'568 (4'906) Tieren beweist, dass schwierige Jagdbedingungen herrschten.

Herbstjagd auf Hirsch- und Rehwild

Das Hauptziel der Jagd, mit Wildbeständen in den nächsten Winter zu ziehen, die ihren Lebensräumen angepasst (quantitativ) und ausgeglichen (qualitativ) sind, kann beim Hirsch- und Rehwild in weiten Teilen unseres Kantons nur mit dem Mittel der Herbstjagd erreicht werden. Es geht nicht nur um die rein zahlenmässige Erfüllung der Abschusspläne, sondern auch darum, ein ausgeglichenes Geschlechterverhältnis und einen entsprechenden Eingriff in die Jugendklassen zu erreichen. Ein natürlicher Aufbau einer Wildpopulation führt auch dazu, dass weniger Krankheiten und Parasiten auftreten und auch harte Winter mit bedeutend geringeren Verlusten überstanden werden.

Beim Hirsch fehlen insgesamt noch 1'121 (1'133) Tiere um die Abschusspläne qualitativ zu erfüllen. Die Herbstjagd erfolgt mit Ausnahme der Region Felsberg auf dem ganzen Kantonsgebiet.

Der Plan für die Herbstjagd auf Rehwild zeigt ein anderes Bild. Das weiterentwickelte regional variable Rehkonzept vergleicht die aktuelle Rehbockstrecke mit der höchsten der letzten zehn Jahre. Damit fliesst die biologische Grundlage der stark schwankenden Rehbestände in die Jagdplanung ein. Schwache Bestände werden geschont, starke Bestände entsprechend intensiv bejagt. Dass dem so ist, zeigt der Abschussplan für die Herbstjagd 2001. Der insbesondere auf der Alpensüdseite sehr harte Winter hat bei den Rehbeständen Spuren hinterlassen. Dies wird im variablen Rehkonzept berücksichtigt. In diesen Gebieten findet denn auch keine Herbstjagd auf das Rehwild statt. Ingesamt sind auf der Herbstjagd noch 456 (779) Rehe zu erlegen.

Für die Herbstjagd haben sich 2'149 (2'293) Jägerinnen und Jäger angemeldet. Die an der Herbstjagd teilnehmenden Jägerinnen und Jäger erfüllen mit der Anpassung der Wildbestände an ihre Wintereinstände eine regulierende Aufgabe. Das führt dazu, dass Wintereinstände nicht übernutzt werden und hilft mit, hohe Winterverluste zu vermeiden und reduziert damit den Fallwildanteil. Damit werden aber auch Schäden am Wald und an landwirtschaftlichen Kulturen verhindert bzw. vermindert.

- Abschussplan Hirsch- und Rehwild 2001 im angehängten "Word"-Dokument

Gremium: Jagd- und Fischereiinspektorat Graubünden

Quelle: dt Jagd- und Fischereiinspektorat Graubünden

Data: 23.10.2001

Resultats da la chatscha auta dal Grischun 2001

Malgrà la situaziun da chatscha difficila è il resultat da la chatscha auta da quest onn remartgablamain bun. Cun la regulaziun da precisiun tras la chatscha d'atun reusseschi da gulivar ils differents resultats regiunals da chatscha. Uschia è cuntanschida la finamira d'entschaiver l'enviern cun effectivs da selvaschina equilibrads en vista als quartiers d'enviern.

La chatscha auta dal Grischun 2001 è stada sut l'influenza da l'aura fraida ed umida e d'ina ritga vegetaziun. Pervia da quests dus facturs è vegnida sajettada damain selvaschina d'unglas (tschierv, chavriel e chamutsch) en cumparegliaziun cun ils dus onns precedents. 5'438 chatschaduras e chatschadurs (l'onn precedent 5'527) èn sa participads a la chatscha auta ed han tschiffà 8'865 (9'799) tocs da selvaschina d'unglas. 79% dals chatschadurs han gì success quest onn.

Damain preda da tschierv, preda da chavriel sco ils dus onns precedents, preda pli pitschna da chamutsch

Malgrà che la preda da selvaschina d'unglas è quest onn pli pitschna ch'ils dus onns precedents po il resultat da la chatscha auta vegnir taxà sco bun.

Tar la preda da tschierv dat en egl il grond dumber d'animals feminins. Igl èn vegnidas sajettadas tuttina bleras u schizun in pau dapli vatgas-tschierv ch'ils dus onns precedents. Il dumber da taurs sajettads è insatge pli bass, quai che ha en mintga cas in effect positiv sin la proporziun da las schlattainas.

Il dumber da chavriels sajettads è marcà da grondas differenzas regiunalas. Durant ch'il dumber da chavriels è sa revegnì dal criv enviern 98/99 en il nord da las Alps ha l'enviern passà diminuì il dumber da chavriels en il sid da las Alps. Il dumber dals chavriels sajettads è lu er correspundent.

Pervi da la mal'aura ha la chatscha da chamutschs patì il pli fitg. Plievgia, tschajera e naiv fin en regiuns bassas e las relaziuns disfavuraivlas dal vent han influenzà il resultat da la chatscha da chamutschs. Surprendentamain èn tuttina vegnids sajettads 3'766 chamutschs.

Er la preda pli pitschna tar las muntanellas da 3'568 (4'906) animals cumprova che las cundiziuns da chatscha èn stadas pli difficilas.

Chatscha d'atun sin tschiervs e chavriels

La finamira principala da la chatscha, numnadamain d'entschaiver l'enviern proxim cun effectivs da selvaschina equilibrads ch'èn s'adattads a moda quantitativa e qualitativa a lur ambient da viver, po vegnir cuntanschida tar ils tschiervs e tar ils chavriels en grondas parts da noss chantun be cun la chatscha d'atun. I na va betg be per accumplir numericamain ils plans da reducziun mabain er per cuntanscher ina buna proporziun da las schlattainas e per intervegnir correspundentamain en las classas dals animals giuvens. In svilup natiral da la populaziun dals animals selvadis chaschuna damain malsognas e damain parasits e procura ch'ils animals possian er surviver ils envierns crivs cun pli pitschnas perditas.

Tar ils tschiervs mancan en tut 1'121 (1'133) animals per ademplir a moda qualitativa ils plans da reducziun. La chatscha d'atun s'extenda cun excepziun da la regiun da Favugn sin l'entir territori dal chantun. Il plan per la chatscha d'atun sin chavriels mussa in auter maletg.

Il concept da chavriels sviluppà e variabel tenor las regiuns cumpareglia ils bucs sajettads cun il dumber il pli aut da bucs sajettads dals davos diesch onns. Uschia s'integrescha la basa biologica dals dumbers fitg differents da bucs-chavriel en la planisaziun annuala. Ils effectivs flaivels vegnan schurmegiads, ils effectivs gronds pretendan ina chatscha pli intensiva. Ch'igl è uschia mussan ils plans da reducziun per la chatscha d'atun 2001. L'ultim enviern ch'è cunzunt stà fitg criv en il sid da las Alps ha laschà enavos fastizs tar il dumber da chavriels. Quai vegn resguardà en il concept variabel da chavriels. En quests territoris na vegn betg organisada ina chatscha d'atun sin ils chavriels. Totalmain èn anc da sajettar 460 (779) chavriels sin la chatscha d'atun.

Per la chatscha d'atun èn s'annunziads 2'149 (2'293) chatschaduras e chatschadurs. Ils chatschadurs che sa participeschan a la chatscha d'atun adempleschan in pensum da regularisaziun cun adattar il dumber da selvaschinas confurm a lur quartiers d'enviern. Quai ha la consequenza ch'ils quartiers d'enviern na vegnan betg surgiudids ed evitescha grondas perditas d'animals durant l'enviern; tras quai vegn er reducì il dumber da selvaschina disgraziada. Uschia pon vegnir evitads u sminuids ils donns vi da culturas agriculas e vi dal guaud.

Agiunta en il document "Word"

- Plan da schluppetta, tschierv e chavriel 2001

Gremi: Inspecturat da chatscha e pestga dal Grischun

Funtauna: rg Inspecturat da chatscha e pestga dal Grischun

Data: 23.10.2001